## На основу чланова 27.и 33. Закона о јавној својини („Службени гласник РС“број 72/11,88/2013,105/2014 и 108/2016), члана 5. Одлуке о условима прибављања и отуђења непокретности у јавној својини, отуђења покретних ствари у јавној својини, давања у закуп ствари у јавној својини и поступцима јавног надметања, прикупљања писмених понуда и непосредне погодбе („Службени лист града Ниша“ број 72/2011, 88/2013, 105/2014, 104/2016 – др.закон, 108/2016, 113/2017 и 95/2018) и члана 3.Одлуке о општинском већу („Службени лист града Ниша“ број 83/2008 и 79/2017)

Општинско веће општине Гаџин Хан на 43. седници одржаној25.05.2020.год донело је следећу:

**ОДЛУКА**

**о продаји демонтиране столарије са објекта ОШ „Витко и Света“ у Топоница**

I

Извршити продају демонтиране столарије са објекта ОШ „Витко и Света“ методом јавног надметања по почетној цени 37.600,00 динара а на основу процене сталног судског вештака Александра Величковића.

II

Поступак продаје демонтиране столарије спровешће Kомисија у следећем саставу:

1. Александар Ранђеловић, дипл.правник, запослен у кабинету председника општине;

2. Милан Денић, дипл. биолог, запослен у кабинету председника општине;

3. Драгана Савић, дипл. економиста, ангажована по основу привремено повремених послова у општинској управи општине Гаџин Хан.

Задатак Kомисије је да изврши продају демонтиране столарије, сачини Извештај о поступку продаје, сачини предлог уговор о купопродаји и достави председнику општине на даљу надлежност.

Рок за спровођење и окончање поступка из претходног става ове oдлуке је 15 дана од дана доношења.

III

Овлашћује се председник општине Гаџин Хан, Марија Цветковић, да може потписати уговор о купопродаји демонтиране столарије са понуђачем који понуди највишу цену.

Број:06-218/20-III

У Гаџном Хану, дана 25.маја 2020.год.

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

Марија Цветковић